酬馮絳州早秋絳臺感懷見寄
作者：權德輿
朝代：唐

paragraphs: 良牧閑無事，層臺思眇然。
六條縈印綬，三晉辨山川。
洗嫧謳謠合，開襟眺聽偏。
秋光連大鹵，霽景下新田。
葉落徑庭樹，人歸曲沃煙。
武符頒美化，亥字訪疑年。
經術推多識，卿曹亦累遷。
齋祠常並冕，官品每差肩。
按部青絲騎，裁詩白露天。
知音媿相訪，商洛正閑眠。